
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 68
                                                              din 25 aprilie 2019
    privind declanşarea procedurii de selecţie a candidaţilor pentru Consiliul de Administraţie din cadrul 
S.C. Apă Termic Transport S.A.
Consiliul Local al Municipiului Sighișoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10.645/12.04.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările și completările ulterioare;
Având în vedere prevederile Hotărârii Consiliului Local Sighișoara nr. 9/1998, prin care s-a aprobat înfiinţarea S.C. Apă Termic Transport S.A.;

Văzând prevederile Ordonanței de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, precum și cerințele Hotărârii Guvernului nr. 722/2016 pentru aprobarea Normelor metodologice de aplicare a unor prevederi din O.U.G. nr. 109/2011 privind guvernanţa corporativă a întreprinderilor publice;

Ţinând cont de prevederile art. 194 lit. b) şi art. 197 alin. (1) din Legea nr. 31/1990, Legea societăţilor, republicată, cu modificările și completările ulterioare;

   Având în vedere Hotărârea Consiliului Local Sighişoara nr. 47 din 26 martie 2015 privind desemnarea şi validarea membrilor Consiliului de Administraţie al S.C. Apă Termic Transport S.A. şi aprobarea contractului de mandat pentru membrii Consiliului de Administraţie al S.C. Apă Termic Transport S.A., Hotărârea Consiliului Local Sighișoara nr. 82 din 24 mai 2017 privind desemnarea şi validarea unui membru în Consiliul de Administraţie al S.C. Apă Termic Transport S.A. precum și Hotărârea Consiliului Local al Municipiului Sighișoara nr. 207 din 25 octombrie 2018 privind desemnarea şi validarea unui membru în Consiliul de Administraţie al S.C. Apă Termic Transport S.A.;
Ținând cont de prevederile art. 15 și 16 din Actul Constitutiv al S.C. Apă Termic Transport S.A., potrivit cărora societatea este administrată de un Consiliu de Administraţie format din 5 administratori, având mandate de 4 ani;

Având în vedere că mandatele membrilor Consiliului de Administrație a S.C. Apă Termic Transport S.A., care este administrată de un Consiliu de Administraţie format din 5 administratori, expiră în aprilie 2019; 

Văzând cererile administratorilor: Oprea Mircea - Ţonu, Solomon Sorina, Angelescu Sergiu - Gabriel și Maior Gheorghe, prin care aceștia și-au exprimat în scris dorinţa de reînnoire a mandatelor pentru încă 4 ani;

Având în vedere necesitatea asigurării bunei funcționări a societății, sens în care este necesară și obligatorie asigurarea conducerii acesteia de către un Consiliu de Administrație, potrivit prevederilor legale;

Ținând cont de Hotărârea Adunării Generale a Acționarilor nr. 2/15.04.2019 prin care se dispune prelungirea mandatelor de administratori în cadrul Consiliului de Administrație al S.C. Apă Termic Transport S.A., precum și declanşarea procedurii de selecţie a candidaţilor pentru Consiliul de Administraţie al S.C. Apă Termic Transport S.A. prin grija Comitetului de nominalizare, în conformitate cu prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare;

Văzând și Raportul de specialitate al S.C. Apă Termic Transport S.A., cu nr.  784/11.04.2019, înregistrat la Municipiul Sighișoara cu nr. 10.644/12.04.2019, prin care se propune aplicarea procedurii de reînnoire a mandatelor prevăzută de O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare, pentru administratorii care au făcut cerere de reînnoire, precum și aprobarea declanșării procedurii de selecţie a candidaţilor pentru posturile vacante în cadrul Consiliului de Administraţie al S.C. Apă Termic Transport S.A., îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. “a” şi “d”, (3) lit. “c”, (6) lit. “a” pct. 19, (9), art. 45 (1) şi a art. 115 (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,
                                                         H O T Ă R Ă Ş T E:
Art. 1. Se ia act de numirea actualilor administratori din cadrul Consiliului de Administrație al S.C. Apă Termic Transport S.A., respectiv:

· Marian Adriana - Paula;

· Oprea Mircea - Ţonu;

· Solomon Sorina;

· Angelescu Sergiu - Gabriel;

· Maior Gheorghe,

ca administratori provizorii, pentru o perioadă de cel mult 6 luni, până la numirea și validarea noilor membri ai Consiliului de Administraţie al S.C. Apă Termic Transport S.A. pentru care se va declanşa procedura de reînnoire sau procedura de selecție a candidaților. 

Art. 2. Se ia act de faptul că administratorii: Oprea Mircea - Ţonu, Solomon Sorina, Angelescu Sergiu - Gabriel și Maior Gheorghe și-au exprimat, în scris, dorinţa de reînnoire a mandatelor pentru încă 4 ani, pentru aceştia urmând a se aplica procedura de reînnoire a mandatelor prevăzută de O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare.

Art. 3. Ca o consecință a articolului precedent, se aprobă declanşarea procedurii de selecţie a candidaţilor pentru posturile rămase vacante din Consiliul de Administraţie al S.C. Apă Termic Transport S.A., la nivelul Consiliului de Administraţie al S.C. Apă Termic Transport S.A., constituit din membrii provizorii ai acestuia, aşa cum sunt ei menţionaţi la art. 1 din prezenta, prin grija Comitetului de nominalizare, în conformitate cu prevederile art. 29 din O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare. 
Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighişoara, Serviciul Tehnic, Investiţii - Urmărire Contracte, Monitorizare Servicii de Utilităţi Publice din cadrul Municipiului Sighișoara, membrii Consiliului de Administraţie al S.C. Apă Termic Transport S.A. şi S.C. Apă Termic Transport S.A.
Art. 5. Prin grija Secretarului Municipiului Sighişoara - Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Marcu Gheorghe                                                                             
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Biroul Buget, Contabilitate, Salarizare – Direcția Economică;

  5 ex. membrii Consiliului de Administrație al S.C. Apă Termic Transport S.A.;

  2 ex. S.C. Apă Termic Transport S.A.  
15 ex.
B.A. 

